[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 7.10.2009

COM(2009) 516 τελικό

2009/0146 (COD)

Πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

Για την κατάργηση της απόφασης 79/542/ΕΟΚ του Συμβουλίου για την κατάρτιση καταλόγου τρίτων χωρών ή περιοχών τρίτων χωρών καθώς και για τον καθορισμό όρων όσον αφορά την υγεία των ζώων και τη δημόσια υγεία για την εισαγωγή στην Κοινότητα ορισμένων ζώντων ζώων και του νωπού κρέατος αυτών.

ΑΙΤΙΟΛΟΓΙΚΗ ΕΚΘΕΣΗ

Η παρούσα πρόταση απόφασης του Ευρωπαϊκού Κοινοβουλίου και του Συμβουλίου καταργεί την απόφαση του Συμβουλίου 79/542/ΕΟΚ, της 21ης Δεκεμβρίου 1976, για την κατάρτιση καταλόγου τρίτων χωρών ή περιοχών τρίτων χωρών καθώς και για τον καθορισμό όρων όσον αφορά την υγεία των ζώων και τη δημόσια υγεία για την εισαγωγή στην Κοινότητα ορισμένων ζώντων ζώων και του νωπού κρέατος αυτών[1].

Η απόφαση 79/542/EOK καθιερώνει τους όρους όσον αφορά την υγεία των ζώων για την εισαγωγή στην Κοινότητα ορισμένων ζώντων ζώων και του νωπού κρέατος αυτών των ζώων και ιπποειδών, εξαιρουμένων των σκευασμάτων κρέατος.

Λόγω θεμελιωδών αλλαγών στο ρυθμιστικό πλαίσιο σε αυτόν τον τομέα και για λόγους νομικής σαφήνειας και ασφάλειας δικαίου, όλες οι διατάξεις της απόφασης 79/542/EOK έχουν καθοριστεί στον κανονισμό (ΕΚ) αριθ. XX/2010 της Επιτροπής της [... ] για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Κοινότητα ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης[2].

Από τη στιγμή κατά την οποία ο εν λόγω κανονισμός θα τεθεί σε ισχύ, η απόφαση 79/542/EOK του Συμβουλίου θα παύσει να ισχύει και δεν θα εφαρμόζεται πλέον.

Για λόγους σαφήνειας και διαφάνειας της κοινοτικής νομοθεσίας, η απόφαση 79/542/EOK πρέπει να καταργηθεί ρητά με έναρξη ισχύος από εκείνη την ημερομηνία.

2009/0146 (COD)

Πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

Για την κατάργηση της απόφασης 79/542/ΕΟΚ του Συμβουλίου για την κατάρτιση καταλόγου τρίτων χωρών ή περιοχών τρίτων χωρών καθώς και για τον καθορισμό όρων όσον αφορά την υγεία των ζώων και τη δημόσια υγεία για την εισαγωγή στην Κοινότητα ορισμένων ζώντων ζώων και του νωπού κρέατος αυτών.

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

και ιδίως το άρθρο 37 και το άρθρο 152 παράγραφος 4 στοιχείο β),

την πρόταση της Επιτροπής[3],

τη γνώμη της Ευρωπαϊκής Οικονομικής και Κοινωνικής Επιτροπής[4],

τη γνώμη της Επιτροπής των Περιφερειών[5],

ενεργώντας σύμφωνα με τη διαδικασία που καθορίζεται στο άρθρο 251 της Συνθήκης[6]

Εκτιμώντας τα εξής:

(1) Η οδηγία 72/462/EOK του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους νωπών κρεάτων ή προϊόντων με βάση το κρέας προέλευσης τρίτων χωρών[7] πρόβλεψε την κατάρτιση καταλόγου των χωρών ή των περιοχών αυτών απ' όπου τα κράτη μέλη δύνανται να επιτρέπουν την εισαγωγή ορισμένων ζώντων ζώων και νωπού κρέατος ορισμένων ζώων.

(2) Κατόπιν τούτου εκδόθηκε η απόφαση 79/542/ΕΟΚ του Συμβουλίου της 21ης Δεκεμβρίου 1976 για την κατάρτιση καταλόγου τρίτων χωρών ή περιοχών τρίτων χωρών καθώς και για τον καθορισμό όρων όσον αφορά την υγεία των ζώων και τη δημόσια υγεία για την εισαγωγή στην Κοινότητα ορισμένων ζώντων ζώων και του νωπού κρέατος αυτών[8]. Η εν λόγω απόφαση θεσπίζει τους υγειονομικούς όρους για την εισαγωγή στην Κοινότητα ζώντων ζώων, εκτός ιπποειδών, και για την εισαγωγή νωπού κρέατος των εν λόγω ζώων, συμπεριλαμβανομένων των ιπποειδών, αλλά εξαιρουμένων των σκευασμάτων κρέατος. Τα παραρτήματα Ι και ΙΙ της προαναφερθείσας απόφασης καθορίζουν επίσης τους πίνακες τρίτων χωρών ή περιοχών αυτών από τις οποίες ορισμένα ζώντα ζώα και το νωπό κρέας αυτών δύνανται να εισαχθούν στην Κοινότητα καθώς επίσης και τα υποδείγματα των κτηνιατρικών πιστοποιητικών.

(3) Από την ημερομηνία έγκρισης της εν λόγω απόφασης, διάφορες νέες απαιτήσεις για την υγεία των ζώων και την δημόσια υγεία έχουν θεσπιστεί σε άλλες κοινοτικές πράξεις, συμπεριλαμβανομένης της οδηγίας 2002/99/EK του Συμβουλίου της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση[9] και της οδηγίας 2004/68/EK του Συμβουλίου της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων[10], καθώς επίσης και του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004 για την υγιεινή των τροφίμων[11], του κανονισμού (ΕΚ) αριθ. 853/2004, του Ευρωπαίου Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης[12], του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο[13], και κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων[14].

(4) Οι εν λόγω κοινοτικές πράξεις συγκροτούν ένα νέο ρυθμιστικό πλαίσιο στο συγκεκριμένο χώρο και η οδηγία 72/462/EOK έχει επίσης καταργηθεί με την οδηγία 2004/68/EK.

(5) Το άρθρο 20 της οδηγίας 2004/68/EK ορίζει ότι οι εκτελεστικές διατάξεις που θεσπίζονται με τις αποφάσεις που εκδίδονται όσον αφορά την εισαγωγή ζώντων ζώων, κρέατος και προϊόντων κρέατος δυνάμει της οδηγίας 72/462/ΕΟΚ, μεταξύ άλλων η απόφαση 79/542/EOK, παραμένουν σε ισχύ μέχρις ότου αντικατασταθούν από τα μέτρα που εκδίδονται δυνάμει του νέου ρυθμιστικού πλαισίου.

(6) Επιπλέον, το άρθρο 4 παράγραφος (3) της οδηγίας 2004/41/EK του Ευρωπαϊκού Κοινοβουλίου και του Συμβουλίου της 21ης Απριλίου 2004, για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση[15] ορίζει ότι εν αναμονή της θέσπισης των αναγκαίων διατάξεων βάσει των κανονισμών (ΕΚ) αριθ. 852/2004, (ΕΚ) αριθ. 853/2004, (ΕΚ) αριθ. 854/2004 ή της οδηγίας 2002/99/EK, οι κανόνες εφαρμογής που θεσπίζονται βάσει της οδηγίας 72/462/EOK συνεχίζουν να ισχύουν .

(7) Ο κανονισμός (ΕΚ) αριθ. XX/2010 της Επιτροπής της [... ] για τον καθορισμό των καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Κοινότητα ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης[16][17] περιέχει όρους κτηνιατρικής πιστοποίησης και άλλες διατάξεις που λαμβάνουν υπόψη το νέο ρυθμιστικό πλαίσιο και αντικαθιστούν εκείνες που καθορίζονται στην απόφαση 79/542/EOK. Από τη στιγμή κατά την οποία ο εν λόγω κανονισμός θα τεθεί σε ισχύ, η απόφαση 79/542/EOK του Συμβουλίου δεν θα ισχύει και δεν θα εφαρμόζεται πλέον.

(8) Για λόγους σαφήνειας και διαφάνειας της κοινοτικής νομοθεσίας, η απόφαση 79/542/EOK πρέπει να καταργηθεί ρητά με έναρξη ισχύος από εκείνη την ημερομηνία,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 79/542/EOK καταργείται από την ... [Να συμπληρωθεί με την ημερομηνία δημοσίευσης του κανονισμού (ΕΚ) αριθ. XX/2010 της Επιτροπής της [... ] που περιέχει καταλόγους τρίτων χωρών, εδαφών ή περιοχών αυτών από τις οποίες επιτρέπεται η εισαγωγή στην Κοινότητα ορισμένων ζώων και νωπού κρέατος και τους όρους κτηνιατρικής πιστοποίησης[18] + 20 ημέρες - πρώην άρθρο. 254 ΕΚ. Πρέπει να εξασφαλιστεί ότι εκείνη η απόφαση καταργείται από την ημερομηνία έναρξης ισχύος του εν λόγω κανονισμού.]

Οι αναφορές στην καταργούμενη απόφαση θα ερμηνεύονται ως αναφορές στον κανονισμό (ΕΚ) αριθ. XX/2010 της Επιτροπής της [... ] που περιέχει καταλόγους τρίτων χωρών, εδαφών ή περιοχών αυτών από τις οποίες επιτρέπεται η εισαγωγή στην Κοινότητα ορισμένων ζώων και νωπού κρέατος και τους όρους κτηνιατρικής πιστοποίησης [19].

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[1] ΕΕ L 146 της 14.6.1979, σ. 15.

[2] Ο κανονισμός (ΕΚ) αριθ. XX/2010 της Επιτροπής, της [... ] για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Κοινότητα ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης , πρόκειται να εγκριθεί από την Επιτροπή πιθανώς τον Ιανουάριο του 2010 (SANCO/4787/2009).

[3] ΕΕ C […], της […], σ. […].

[4] ΕΕ C […], της […], σ. […].

[5] ΕΕ C […], της […], σ. […].

[6] ΕΕ C […], της […], σ. […].

[7] ΕΕ L 302 της 31.12.1972, σ. 28.

[8] ΕΕ L 146 της 14.6.1979, σ. 15.

[9] ΕΕ L 18 της 23.1.2003, σ. 11.

[10] ΕΕ L 139 της 30.4.2004, σ. 321.

[11] ΕΕ L 139 της 30.4.2004, σ. 1.

[12] ΕΕ L 139 της 30.4.2004, σ. 55.

[13] ΕΕ L 139 της 30.4.2004, σ. 206.

[14] ΕΕ L 165 της 30.4.2004, σ. 1.

[15] ΕΕ L 157 της 30.4.2004, σ. 33.

[16] ΕΕ L […], της […], σ. […].

[17] Ο κανονισμός της Επιτροπής [... ] της (ΕΚ) αριθ. XX/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Κοινότητα ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης πρόκειται να εγκριθεί από την Επιτροπή πιθανώς τον Ιανουάριο του 2010 (SANCO/4787/2009).

[18] Ο κανονισμός της Επιτροπής [... ] της (ΕΚ) αριθ. XX/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Κοινότητα ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης πρόκειται να εγκριθεί από την Επιτροπή πιθανώς τον Ιανουάριο του 2010 (SANCO/4787/2009).

[19] Ο κανονισμός της Επιτροπής [... ] της (ΕΚ) αριθ. XX/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Κοινότητα ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης πρόκειται να εγκριθεί από την Επιτροπή πιθανώς τον Ιανουάριο του 2010 (SANCO/4787/2009).